laion/Wikipedia-Exotic huggingface dataset:
ჰუნგ-ჰომი (სადგური)

ჰუნგ-ჰომი, ყოფილი კოულუნი — სადგური ჰონგ-კონგში, ისტ-რეილისა და უესტ-რეილის ხაზებზე. მდებარეობს კოულუნში, იაუ-ციმ-მონგის რაიონში, კროს-ჰარბორის გვირაბის გვერდით. მიუხედავად იმისა, რომ სადგურს ჰუნგ-ჰომი ჰქვია ის საკმაოდ შორს არის ჰუნგ-ჰომის ტერიტორიის ცენტრისაგან, რომელიც ფეხით 15 წუთის სავალზე მდებარეობს. აგრეთვე აღსანიშნავია, რომ მისი ტარიფები მკვეთრად განსხვავდება მეზობელი სადგურებისაგან. კუნძულ ჰონგ-კონგიდან მომავალი მგზავრები 1 დოლარით უფრო მეტს იხდიან, ხოლო ტუნგ-ჩუნგიდან და დისნეილენდიდან მომავალი მგზავრები კი დაახლოებით 3 დოლარს. MTR Intercity Through Train e-Ticketing Services
ჟანა ებიუტერნი

ჟანა ებიუტერნი (ფრანგ. Jeanne Hébuterne; დ. 6 აპრილი 1898 — გ. 26 იანვარი 1920) — ფრანგი მხატვარი და მოდელი. ამედეო მოდილიანის არაოფიციალური მეუღლე. დაიბადა პარიზში კათოლიკეების ოჯახში. მამამისი, აშილ კაზიმირ ებიუტერნი ბონ-მარშეს უნივერმაღის მუშაკი იყო. ებიუტერნი მოდელად მუშაობდა ცუგუჰარუ ფუძიტასთან. სწავლობდა კოლაროსის აკადემიაში. ჟანა ებიუტერნი ამედეო მოდილიანის წარუდგინა სკულპტორმა ხანა ორლოფმა. მალე ებიუტერნი მოდილიანის მეუღლე გახდა და იქცა მისი ფერწერის მთავარ თემად. 1918 წელს წყვილი საცხოვრებლად ნიცაში გადავიდა. იმავე წლის 29 ნოემბერს ებიუტერნს შვილი შეეძინა. 1919 წელს წყვილი დაბრუნდა პარიზში, სადაც ებიუტერნი კვლავ დაფეხმძიმდა. იმ დროისათვის მოდილიანი ავადმყოფობდა ტუბერკულოზური მენინგიტით. 1920 წლის 24 იანვარს გარდაიცვალა მოდილიანი. 25 იანვარს ფეხმძიმე ებიუტერნმა თავი მოიკლა. დაკრძალეს ბანიეს სასაფლაოზე. დაახლოებით 10 წლის შემდეგ ებიუტერნის ნეშტი გადაასვენეს პერ ლაშეზის სასაფლაოზე მოდილიანის გვერდით. შეგიძლიათ იხილოთ მედიაფაილები თემაზე „ჟანა ებიუტერნი“ ვიკისაწყობში. ჟანა ებიუტერნი (ფრანგული) ჟანა ებიუტერნი (იტალიური) ↑ RKDartists <a href="https://wikidata.org/wiki/Track:Q17299517"></a> ↑ 2.0 2.1 Find a Grave — 1996. <a href="https://wikidata.org/wiki/Track:Q63056"></a> ↑ 3.0 3.1 GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ Roglo — 1997. — 10000000 ეგზ. <a href="https://wikidata.org/wiki/Track:Q83365652"></a> ↑ death certificate <a href="https://wikidata.org/wiki/Track:Q708653"></a>
გიდანის ნახევარკუნძული

გიდანის ნახევარკუნძული — ნახევარკუნძული დასავლეთ ციმბირის ვაკის ჩრდილოეთ ნაწილში, დასავლეთით ტაზისა და ობის ყურეებსა და აღმოსავლეთით ენისეის ყურის (კარის ზღვა) შორის. სიგრძე 400 კილომეტრი, სიგანე 400 კილომეტრი. ზედაპირი ბორცვიანი ვაკეა. აგებულია ზღვიური და ანთროპოგენური მყინვარული ნალექებით. ჰავა მკაცრია. გაბატონებულია ხავსმღიერიანი და ბუჩქოვანი ტუნდრა, სამხრეთით ტყეტუნდრის მეჩხერი ტყეები. განვითარებულია მეირმეობა, ნადირობა, თევზჭერა. ნახევარკუნძულზე მოიპოვებენ ბუნებრივ აირს. ქართული საბჭოთა ენციკლოპედია, ტ. 3, თბ., 1978. — გვ. 153.
სუინი ტოდი: დემონი-დალაქი ფლიტ-სტრიტიდან (2007 წლის ფილმი)

სუინი ტოდი: დემონი-დალაქი ფლიტ-სტრიტიდან (ინგლ. Sweeney Todd: The Demon Barber of Fleet Street)— 2007 წლის საშინელებათა მიუზიკლი, გადაღებული ტიმ ბარტონის მიერ. დაფუძნებულია სტეფან სონდჰაიმისა და ჰიუ ვილერის 1979 წლის ტონის ჯილდოს ლაურეატ მიუზიკლზე „სუინი ტოდი: დემონი-დალაქი ფლიტ-სტრიტიდან“. აღწერილია გამოგონილი XIX საუკუნეში მცხოვრები ინგლისელი დალაქისა და სერიული მკვლელის, სუინი ტოდის, ისტორია. ყურადღება!  ქვემოთ მოყვანილია სიუჟეტის და/ან დასასრულის დეტალები. ახალგაზრდა და ნიჭიერი დალაქი ბენჯამენ ბარკერი ლონდონში ცხოვრობდა მშვენიერ მეუღლე ლუსისთან და ერთადერთ ქალიშვილთან ერთად. ბოროტმა მოსამართლე ტურპინმა ბენჯამინ ბარკერს სამუდამო კატორღა მიუსაჯა, რათა მის ცოლს დაჰპატრონებოდა. 15 წლის შემდეგ ბარკერი კატორღიდან გაიქცა და ლონდონში სუინი ტოდის სახელით დასახლდა. მანსახლში ვერც ცოლი ნახა და ვერც ქალიშვილი. ქვედა სართულის მეზობელმა, მისის ლოვეტმა, რომელიც პატარა საცხობს ფლობდა, მოუყვა მას მომხდარის შესახებ. ტოდმა გადაწყვიტა შური ეძია მოსამართლეზე. ჯონი დეპი - სუინი ტოდი ჰელენა ბონემ კარტერი - მისის ნელი ლოვეტი ალან რიკმანი - მოსამართლე ტურპინი ტიმოთი სპოლი - ბედლ ბემფორდი ჯეინ ვაისნერი - ჯოანა ბარკერი საშა ბარონ კოენი - ადოლფო პირელი ჯეიმი კემპბელ ბოუენი - ენტონი ჰოუპი ლორა მიშელ კელი - ლუსი ბარკერი ედ სანდერსი - ტობი რაგი მისის ლოვეტის როლზე განიხილებოდნენ ანეტ ბენინგი და ტონი კოლეტი, ხოლო სუინი ტოდისაზე კი — რასელ კროუ, ასევე რეჟისორად თავდაპირველად სემ მენდესი მოიაზრებოდა. საბოლოოდ სტუდია „Paramount“-მა გადაღება ტიმ ბარტონს მიანდო, რის გამოც გადადო ფილმ „Ripley’s Believe Or Not“ გადაღება. მსახიობებმა წინასწარი გასაუბრება გაიარეს მიუზიკლის ავტორ სტივენ სონდჰაიმთან. ფილმში კრისტოფერ ლიც მონაწილეობdა, მაგრამ მისი სცენები მოგვიანებით ამოიჭრა. გადაღებები მიმდინარეობდა ინგლისში, სტუდია „Pinewood-ში“ 2007 წლის 5 თებერვლიდან 14 ივნისამდე. ფილმის სარეკლამო ტრეილერებში არ იყო დაკონკრეტებული, რომ ფილმი მუსიკალური იყო. მხოლოდ პრემიერამდე ერთი კვირით ადრე გამოშვებულ ტრეილერში ჩანდა, რომ ჯონი დეპის გმირი მღეროდა. ოსკარი საუკეთესო მხატვრული გაფორმება: დანტე ფერეტი ნომინაცია საუკეთესო მსახიობი კაცი: ჯონი დეპი საუკეთესო კოსტუმების დიზაინი: კოლინ ეტვუდი ოქროს გლობუსი საუკეთესო მიუზიკლი ან კომედია საუკეთესო მსახიობი კაცი მიუზიკლსა ან კომედიაში: ჯონი დეპი ნომინაცია საუკეთესო მსახიობი ქალი მიუზიკლსა ან კომედიაში: ჰელენა ბონემ კარტერი საუკეთესო რეჟისორი: ტიმ ბარტონი MTV-ის ჯილდო საუკეთესო ბოროტმოქმედი: ჯონი დეპი BAFTA ნომინაცია საუკეთესო კოსტუმების დიზაინი: კოლინ ეტვუდი საუკეთესო გრიმი „სუინი ტოდი: დემონი-დალაქი ფლიტ-სტრიტიდან“ — კინოფილმების ინტერნეტ-მონაცემთა ბაზა (ინგლისური) „სუინი ტოდი: დემონი-დალაქი ფლიტ-სტრიტიდან“ — Allmovie-ზე „სუინი ტოდი: დემონი-დალაქი ფლიტ-სტრიტიდან“ — Box Office Mojo-ზე „სუინი ტოდი: დემონი-დალაქი ფლიტ-სტრიტიდან“ — Rotten Tomatoes „სუინი ტოდი: დემონი-დალაქი ფლიტ-სტრიტიდან“ — Metacritic-ზე ↑ „Company Information“. nytimes.movies.com. ↑ Box office release data. Box Office Mojo, LLC. (2008-03-20).
გოდავარი

გოდავარი (ჰინ. गोदावरी) — მდინარე ინდოეთში. სიგრძე 1450 კილომეტრი. აუზის ფართობი 290 000 კმ². სათავე აქვს დასავლეთ გატების აღმოსავლეთ კალთებზე. ღრმა ხეობით კვეთს დეკანის ზეგანს. ერთვის ბენგალის ყურეს. ზემო დინებაში ჭორომიანია. იყენებენ სარწყავად. ძირითადად, ქვემო დინებაში. სანაოსნოა შუაწელში და დელტაში. გოდავარის ნაპირზე გაშენებულია ქალაქი რაჯამანდრი. ინდოეთის მდინარეების სია ქართული საბჭოთა ენციკლოპედია, ტ. 3, თბ., 1978. — გვ. 201. მდინარე გოდავარი, ენციკლოპედია ბრიტანიკა
გეიტსჰედი

გეიტსჰედი (ინგლ. Gateshead) — ქალაქი დიდ ბრიტანეთში, დარემის საგრაფოში. 2001 წლის აღწერით, ქალაქის მოსახლეობამ 78,403 კაცს შეადგინა. ნავსადგური მდინარე ტაინის მარჯვენა ნაპირზე. ნიუკასლთან ერთად ქმნის მსხვილ სატრანსპორტო კვანძს. ქალაქის მახლობლად იღებენ ქვანახშირს. ქართული საბჭოთა ენციკლოპედია, ტ. 3, თბ., 1978. — გვ. 36.
მონგ-კოკ-ისტი (სადგური)

მონგ-კოკ-ისტი, ყოფილი იაუმატი და მონგ-კოკი — სადგური ჰონგ-კონგში, ისტ-რეილის ხაზზე. მდებარეობს კოულუნში, იაუ-ციმ-მონგის რაიონში. ეს სადგური რომელსაც თავიდან იაუმატი ერქვა გაიხსნა 1910 წლის 1 ოქტომბერს როგორც კოულუნ-კანტონის რკინიგზა ბრიტანული სექცია. მოგვიანებით სადგურს შეეცვალა სახელი მონგ-კოკით. 1983 წელს სადგური გადაკეთდა. რეკონსტრუქციის პერიოდში დროებითი გამოიყენებოდა მხოლოდ სამხრეთის მიმართულებით (ჰუნგ-ჰომის მხარეს) მგზავრობისთვის. 2007 წლის 2 დეკემბერს კოულუნ-კანტონის რკინიგზის MTR Corporation-ის მმართველობაში გადასვლის შემდეგ, სადგურმა კვლავ შეიცვალა სახელწოდება მონგ-კოკ-ისტზე რათა არ მომხდარიყო სახელთა კონფლიქტი ცუენ-ვანის ხაზზე არსებულ მონგ-კოკის სადგურთან. ↑ Hong Kong transport timeline. დაარქივებულია ორიგინალიდან — 2015-02-15. ციტირების თარიღი: 2013-06-18.
კოულუნ-ტონგი (სადგური)

კოულუნ-ტონგი — სადგური ჰონგ-კონგში, ისტ-რეილისა და კვუნ-ტონგის ხაზებზე. მდებარეობს ახალ კოულუნში, კოულუნ-სიტის რაიონში. კოულუნ-ტონგის სადგური ემსახურება კოულუნ-ტონგსა და მის შემოგარენს, მათ შორის იაუ-იატ-ცუენს, Festival Walk-ის სავაჭრო ცენტრს, ჰონგ-კონგის ქალაქის უნივერსიტეტსა და ჰონგ-კონგის ბაპტისტურ უნივერსიტეტს. Kowloon Tong Station Surrounding Charts დაარქივებული 2009-06-04 საიტზე Wayback Machine. (ჩინური) Kowloon Tong Station Timetable დაარქივებული 2009-08-06 საიტზე Wayback Machine. (ჩინური)
ჰაბარდი

ჰაბარდი (ინგლ. Hubbard Glacier) — ხეობის ტიპის მყინვარი ჩრდილოეთ ამერიკაში, ალასკის სანაპიროზე. იწყება ლოგანის მთიდან, კანადისა და ალასკის საზღვარზე. სიგრძე 122 კმ. მყინვარის ფრონტალური ნაწილის სიგანეა დაახლოებით 9–16 კმ. მთისძირში ყინულის ასაკი 400 წლით განისაზღვრება. ფირნის ხაზის საშუალო სიმაღლეა 850 მ. იკვებება წმინდა ილიას მთების ფირნული ველებიდან. ზედა 67 კილომეტრიანი მონაკვეთი კანადის ტერიტორიაზეა, ხოლო დანარჩენი — 48 კილომეტრი მოქცეულია აშშ-ში. მყინვარის ენა ეშვება წყნარი ოკეანის იაკუტატის ყურეში, სადაც წარმოქმნის 8 კილომეტრი სიგანის ფრონტს. ჰაბარდი ჩრდილოეთი ამერიკის უდიდესი მოქცევითი მყინვარია. XIX საუკუნის ბოლოდან დაწყებული მყინვარი წელიწადში წინ იწევს 17–18 მ-ით. სამეცნიერო საზოგადოების მხრიდან მუდმივი შესწავლის ობიექტია. ↑ Хаббард | Географическая энциклопедия ↑ Хаббард | Большая российская энциклопедия. დაარქივებულია ორიგინალიდან — 2020-06-06. ციტირების თარიღი: 2020-06-06. ↑ Hubbard Glacier, Alaska. დაარქივებულია ორიგინალიდან — 2020-04-16. ციტირების თარიღი: 2020-06-06.
ეპიცენტრი (გადაცემა)

ეპიცენტრი — პოლიტიკური გადაცემა საქართველოს საზოგადოებრივი მაუწყებლის „მეორე არხზე“. გადაცემა პირდაპირ ეთერში გადის ყოველ შაბათს 19:00 საათზე. „ეპიცენტრის“ სტუმრები არიან ქვეყნის პირველი პირები, რომლებიც მოსახლეობისთვის ყველა საინტერესო კითხვას პირდაპირ ეთერში პასუხობენ. გადაცემის წამყვანია ჟურნალისტი დოდო შონავა, თანაწამყვანი — ნატალია ნანიტაშვილი. გადაცემა „მეორე არხის“ საიტზე დაარქივებული 2013-08-08 საიტზე Wayback Machine. ოფიციალური საიტი Facebook-ზე არხი Youtube-ზე
ლოგანი

ლოგანი (ინგლ. Mount Logan) — მწვერვალი წმინდა ილიას მთებში. კანადის უმაღლესი წერტილი. სიმაღლე 5959 მ. მოქცეულია კლუანის ეროვნული პარკის ტერიტორიაზე. აგებულია გრანიტებით. დაფარულია მოზრდილი მყინვარებით, რომლებიც თითქმის მთის ძირამდე აღწევენ. დასაბამს აძლევს ხეობის ტიპის მყინვარებს. კალთაზე ეშვება დიდი მყინვარი ჰაბარდი. აღსანიშნავია აგრეთვე ლოგანის მყინვარი. სახელი ეწოდა უილიამ ედმუნდ ლოგანის (1798-1875) პატივსაცემად. ლოგანი — სტატია ენციკლოპედია ბრიტანიკიდან (ინგლისური)
არალეგალური ბოლშევიკური სტამბები საქართველოში

არალეგალური ბოლშევიკური სტამბები საქართველოში — 1900 წლიდან საქართველოში მოქმედი სოციალურ-დემოკრატიული იატაკქვეშა სტამბები, სადაც იბეჭდებოდა პროკლამაციები, ბროშურები, გაზეთები და სხვა რევოლუციუტი ლიტერატურა. არალეგალური სტამბის ერთ-ერთი პირველი ორგანიზატორი საქართველოში ვლადიმერ კეცხოველი იყო. სტამბების ძირითად ფინანსურ წყაროს მუშათა შესატანი და სოციალურ-დემოკრატიული ორგანიზაციებიდან მიღებული ანარიცხები წარმოადგენდა. 1900 ზაფხულში რსდმპ თბილისის კიმიტეტმა მოაწყო ორი არალეგალური სტამბა ჩუღურეთსა და ნაძალადევში, სადაც იბეჭდებოდა მუშათა საგაფიცვო ფურცლები. 1902 წლის დამდეგს ი. სტალინისა და ს. თოდრიას ხელმძღვანელობით ბათუმში დაარსდა არალაგელური სტამბა, სადაც დაიბეჭდა ბათუმის სოციალურ-დემოკრატიული ჯგუფის ფურცლები და პროკლამაციები. იმავე წელს თბილისში დაარსდა რსდმპ თბილისის კომიტეტისა (დაიბეჭდა პროკლამაციები, ბროშურები, გაზეთი „ბრძოლა“, № 4) და „სომეხთა სოციალურ-დემოკრატიული კავშირის“ (დაიბეჭდა გაზეთი „პროლეტარიატი“, № 1) სტამბები, ხოლო 1903 — ავლაბრის სტამბა. გეგეშიძე ზ., ქართული საბჭოთა ენციკლოპედია, ტ. 1, თბ., 1975. — გვ. 536.
წმინდა ილიას მთები

წმინდა ილიას მთები (ინგლ. Saint Elias Mountains) — ქედი კორდილიერებში. გადაჭიმულია კანადისა და აშშ-ის ტერიტორიაზე 480 კმ სიგრძეზე. სიგანე 140 კმ. ყველაზე მაღალი მწვერვალებია: ლოგანი (5959 მ) და წმინდა ილიას მთა (5489 მ). აგებულია გრანიტებითა და დანალექი ქანებით. გამყინვარების მნიშვნელოვანი კერაა. 500 მ-ზე ზევით თოვლნარები და ფირნის ველებია, რომლებიდანაც დიდი მყინვარები ოკეანემდე ეშვება. ზოგი მათგანი მთისძირას ერთდება და წარმოქმნის ვრცელ მყინვარებს. აღსანიშნავია მყინვარი მალასპინა. კალთების ქვედა ნაწილი შემოსილია წიწვოვანი ტყით. ↑ St. Elias Mountains | Encyclopedia Britannica ↑ Краткая географическая энциклопедия. Том 2: М., 1961.
შოტლანდიური ენა (მრავალმნიშვნელოვანი)

შოტლანდიური ენა: შოტლანდიურ-გელური ენა, აგრეთვე ცნობილი როგორც გელური ან გაელური — კელტურ ენათა ჯგუფი ანგლო-შოტლანდიური ენა, აგრეთვე ცნობილი როგორც სკოტური — გერმანულ ენათა ჯგუფი
განგკხარ-პუენსუმი

განგკხარ-პუენსუმი — ბჰუტანის უმაღლესი წერტილი და ასევე მსოფლიოს უმაღლესი დაუპყრობელი მწვერვალი. მისი სიმაღლეა 7570. მდებარეობს ჩინეთისა და ბჰუტანის საზღვარზე. მას შემდეგ, რაც 1983 წელს ბჰუტანი მთამსვლელებისთვის გაიხსნა, მასზე ასვლის 4 წარუმატებელი მცდელობას ჰქონდა ადგილი. 1994 წლიდან ბჰუტანში 6000 მეტრზე მაღალ მთებზე ასვლა რელიგიური შეხედულებების გამო შეიზღუდა, ხოლო 2003 წლიდან მთამსვლელობა კვლავ საერთოდ აიკრძალა. Nirvana Expeditions დაარქივებული 2004-12-25 საიტზე Wayback Machine. Himalayan Kingdoms Ltd Tin-Tin Trekking Travel Intelligence დაარქივებული 2005-12-26 საიტზე Wayback Machine. ↑ "High Asia II: Himalaya of Nepal, Bhutan, Sikkim and adjoining region of Tibet" Peaklist.org. Retrieved 2012-09-02. ↑ Detailed discussion
ავლაბრის სტამბა

ავლაბრის სტამბა — 1903 წლის დამლევს თბილისში დაარსებული რსდმპ კავკასიის კავშირის კომიტეტის ავლაბრის არალეგალური სტამბა. სტამბის მოწყობა დავალებული ჰქონდა მიხო ბოჭორიძეს. მან შენობის ასაგებად ქალაქის განაპირა უბანი — ავლაბარი შეარჩია. 1907 წლის 7 ოქტომბერს ქალაქის გამგეობამ ამიერკავკასიის რკინიგზის მთავარი სახელოსნოების ყოფილ მუშას დ. როსტომაშვილს, რომელსაც აქ იჯარით მიწის ნაკვეთი ჰქონდა აღებული, სახლის აშენების უფლება მისცა და პროექტიც დაუმტკიცა. ბოჭორიძემ კი მშენებლობასთან ერთად შეიმუშავა კონსპირაციის გეგმა: შენობის სარდაფქვეშ, ღრმა მისწისქვეშეთში, განზრახული იყო დიდი არალეგალური სტამბის მოწყობა. მშენებლობა რევოლუციონერ მუშებს ალექსანდრე, ნუკო და ვანო ჩოდრიშვილებს, მირიმან და თედო მაღრაძეებს მიანდეს. მოკლე ხანში აშენდა ოროთახიანი სახლი. 1904-1905 წლების განმავლობაში, როდესაც სტამბა სრული დატვირთვით მუშაობდა, მისი ადგილსამყოფელი სასტიკად იყო გასაიდუმლოებული. მისი ადგილსამყოფელი სოციალ-დემოკრატიული პარტიის ლიდერებმაც არ იცოდნენ. სტამბა შემთხვევით აღმოაჩინა ჟანდარმერიამ 1906 წლის აპრილში, 15 აპრილს შენობა თითქოს მასობრივი ჩხრეკის ფარგლებში მოყვა და სტამბაც შემთხვევით იპოვეს. ჟანდარმთა ოფიცერმა ჭაში სიღრმის შესამოწმებლად ცეცხლმოკიდებული ქაღალდის ფურცელი ჩააგდო, ჭის ბოლოში სტამბისკენ გაჭრილმა გვირაბმა კი ქაღალდი შიგნით გაიტაცა. ოფიცერი მიხვდა რომ შენობის ქვეშ რაღაც იყო. ჟანდარმერიამ სახლი გადაწვა და ააფეთქა, მეპატრონე დათიკო როსტომაშვილი კი გააციმბირა. ავლაბრის არალეგალური სტამბა-მუზეუმი დაარქივებული 2016-03-05 საიტზე Wayback Machine. საბჭოთა წარსულის კვლევის ლაბორატორია „შუქი მიწისქვეშეთიდან“ — ავლაბრის სტამბის უცნობი ისტორია გეგეშიძე ზ., ქართული საბჭოთა ენციკლოპედია, ტ. 1, თბ., 1975. — გვ. 129.
წმინდა ილიას მთა

წმინდა ილიას მთა (ინგლ. Mount Saint Elias) — მთა კანადისა და აშშ-ის საზღვარზე, წმინდა ილიას მთებში. სიმაღლე 5489 მ. გამოხატულია ფართო ფირნული ველი, რომელიც დასაბამს აძლევს ტინდალის მყინვარს, რომელიც ეშვება აისი-ბეის უბეში. პირველი ასვლა განხორციელდა 1897 წელს. წმინდა ილიას მთა — ინფორმაცია (ინგლისური) წმინდა ილიას მთა — ინფორმაცია (ინგლისური)
მალასპინა

მალასპინა (ინგლ. Malaspina Glacier) — მთისპირა მყინვარი ალასკის სამხრეთ სანაპიროზე, აშშ-ში. გაწოლილია იაკუტატისა და აისი-ბეის ყურეებს შორის. სიგრძე 45 კმ, სიგანე 65 კმ, ფართობი 3900 კმ². ყინულის სისქეა 610 მ. შექმნილია რამდენიმე მყინვარული ნაკადით, რომლებიც წმინდა ილიას მთიდან ეშვება. მყინვარის საფუძველის ნაწილი განლაგებულია ზღვის დონიდან 300 მ-ით დაბლა. ზემო სიუარდისა და ქვემო სიუარდის მყინვარებთან ერთად, რომელიც 1500–2000 მ სიმაღლეზე მდებარეობს ქმნის ვეებერთელა სიუარდ-მალასპინის მთა-მყინავარულ კომპლექსს, რომელიც შედის ვრანგელ-წმინდა ილიას ეროვნული პარკის შემადგენლობაში. 1930-იანი წლებიდან მალასპინის ფართობი მცირდება, ოკეანის ნაპირიდან უკან იხევს და ტოვებს ბოლომორენულ ზვინულს, რომელიც თანდათანობით წიწვოვანი ტყით იმოსება. სახელი ეწოდა კაპიტნის — ალესანდრო მალასპინას პატივსაცემად, რომელიც ალასკის სანაპიროს შეისწავლიდა 1791 წელს. ↑ მალასპინა | უნივერსალური ენციკლოპედიური ლექსიკონი ↑ 2.0 2.1 Маласпина | Большая российская энциклопедия. დაარქივებულია ორიგინალიდან — 2020-09-22. ციტირების თარიღი: 2020-06-06. ↑ Malaspina Glacier | Encyclopedia Britannica
გერა

გერა (გერმ. Gera) — ქალაქი გერმანიაში, თიურინგიაში, მდინარე ვაისე-ელსტერის ნაპირზე. გერის ოლქის ადმინისტრაციული ცენტრი. 2010 წლის აღწერის მონაცემებით, ქალაქის მოსახლეობამ 99 582 კაცს შეადგინა. ქალაქში არის XIII-XVIII საუკუნეების არქიტექტურული ძეგლები. გერმანიის ქალაქების სია 100,000-ზე მეტი მცხოვრებით ქართული საბჭოთა ენციკლოპედია, ტ. 3, თბ., 1978. — გვ. 95. გერა - ბრიტანიკა ↑ Alle politisch selbständigen Gemeinden mit ausgewählten Merkmalen am 31.12.2022 — DESTATIS, 2023. <a href="https://wikidata.org/wiki/Track:Q122987347"></a><a href="https://wikidata.org/wiki/Track:Q764739"></a>
დიდი ქოფაკის თანავარსკვლავედი

დიდი ქოფაკის თანავარსკვლავედი (ლათ. Canis Major) — ცის სამხრეთ ნახევარსფეროს თანავარსკვლავედი. ამ თანავარსკვლავედშია ცის ყველაზე ბრწყინვალე ვარსკვლავი სირიუსი, რომლის ვიზუალური ვარსკვლავიერი სიდიდე არის −1,46. ხილვადობის ყველაზე უკეთესი პირობებია დეკემბერსა და იანვარში. ქართული საბჭოთა ენციკლოპედია, ტ. 3, თბ., 1978. — გვ. 540. Star Tales - Canis Major
გემის ხერხემლის თანავარსკვლავედი

გემის ხერხემლის თანავარსკვლავედი (ლათ. Carina) — ცის სამხრეთ ნახევარსფეროს თანავარსკვლავედი, რომლის ყველაზე ბრწყინვალე ვარსკვლავი კანოპუსი 0,75 ვიზუალური ვარსკვლავიერი სიდიდისაა. აღსანიშნავია ისიც, რომ ეს ვარსკვლავი ბრწყინვალებით მთელ ცაზე მეორე ადგილზეა სირიუსის შემდეგ. ქართული საბჭოთა ენციკლოპედია, ტ. 3, თბ., 1978. — გვ. 42. Star Tales - Carina
გველეშაპის თანავარსკვლავედი

გველეშაპის თანავარსკვლავედი ან დრაკონი (ლათ. Draco) — პოლუსის მახლობელი თანავარსკვლავედი ცის ჩრდილოეთ ნახევარსფეროზე. მისი ყველაზე ბრწყინვალე ვარსკვლავი ეტამინი 2,2 ვიზუალური ვარსკვლავიერი სიდიდისაა. ამ ვარსკვლავზე სისტემატიურმა დაკვირვებამ მიიყვანა ინგლისელი ასტრონომი ჯეიმზ ბრედლი სინათლის წლიური აბერაციის აღმოჩენამდე (1728). ქართული საბჭოთა ენციკლოპედია, ტ. 3, თბ., 1978. — გვ. 139. Star Tales – Draco
რებმანი

რებმანი (ინგლ. Rebmann Glacier) — ფერდობული მყინვარი ტანზანიაში. მდებარეობს კილიმანჯაროს უმაღლეს ნაწილში. მინიმალური სიმაღლე დაახლოებით 4900 მ. ვეებერთელა ყინულქუდის რელიქტია, რომელიც ოდესღაც კილიმანჯაროს ფარავდა. 1912–2000 წლებში მყინვარი შეთხელდა 82%-ით. მყინვარს სახელი ეწოდა გერმანელი მოგზაურისა და მისიონერის იოჰანეს რებმანის პატივსაცემად. იგი იყო პირველი თეთრკანიანი, რომელმაც მოგვაწოდა ინფორმაცია კილიმანჯაროზე არსებული თოვლისა და მყინვარების შესახებ 1848 წელს. ↑ Roger N. Scoon. Geology of National Parks of Central/Southern Kenya and Northern Tanzania, 2018 ↑ Snows Of Kilimanjaro Disappearing, Glacial Ice Loss Increasing School of Earth Sciences ↑ Glaciers of Africa. U.S. Geological Survey Professional Paper 1386-G-3 U.S. Geological Survey
27 აგვისტო

27 აგვისტო — გრიგორიანული კალენდრის 239-ე დღე (ნაკიან წლებში – 240-ე დღე). წლის ბოლომდე დარჩენილია 126 დღე. 1813 : ნაპოლეონი ამარცხებს ავსტრიელებს, რუსებსა და პრუსიელებს დრეზდენის ბრძოლაში. 1828 : რუსები თურქებს ამარცხებენ ახალციხის ბრძოლაში. 1859 : ნავთობი აღმოაჩინეს ტიტუსვილში, პენსილვანია, რაც მსოფლიოში პირველი წარმატებული ნავთობჭაბურღილი გახდა. 1876 : რუსეთის ჯარმა იერიშით აიღო და დაანგრია სოფ. ხალდე, აჯანყებულ სვანთა სიმაგრე. 1883 : კრაკატოას ვულკანის ამოფრქვევა ინდონეზიაში - ყველაზე მსხვერპლიანი ვულკანური მოვლენა თანამედროვე ეპოქაში. 1939 : რეაქტიული თვითმფრინავის პირველი საცდელი ფრენა განხორციელდა გერმანული ექსპერიმენტული თვითმფრინავით ხეინკელ ხე-178. 1952 : დასავლეთ გერმანიას, ისრაელსა და ლუქსემბრგს შორის საკომპენსაციო მოლარაკებები სრულდება; გერმანია 3 მილიარდი მარკის გადახდაზე თანხმდება. 1991 : ევროპის საბჭომ ცნო ბალტიის ქვეყნების - ესტონეთი, ლატვია და ლიეტუვა - დამოუკიდებლობა. 1991 : მოლდოვამ საბჭოთა კავშირისგან დამოუკიდებლობა გამოაცხადა. 2000 : ოსტანკინოს ტელეანძას მოსკოვში ხანძარი გაუჩნდა. 2003 : მარსი დედამიწას უახლოვდება ყველაზე მოკლე დისტანციაზე ბოლო 60 000 წლის განმავლობაში - 55 758 006 კმ-ში. 2010 : სიბუდუს მღვიმეში (სამხრეთ აფრიკის რესპუბლიკა) არქეოლოგიური გათხრების შედეგად აღმოჩენილი ისრის პირები, მშვილ­დ-ისრის 64 000 წლის წინანდელ გამოყენებაზე მიუთითებს. 2011 : რუსთავისა და მარნეულის მთავარეპისკოპოსმა იოანემ აკურთხა რუსთავში ახლადაგებული სიონის ტაძარი. 1770 : ჰეგელი, გეორგ ვილჰელმ ფრიდრიხ — გერმანელი ფილოსოფოსი 1856 : ივან ფრანკო — უკრაინელი მწერალი 1858 : პეანო, ჯუზეპე — იტალიელი მათემატიკოსი 1871 : თეოდორ დრაიზერი — ამერიკელი მწერალი 1874 : კარლ ბოში — გერმანელი ქიმიკოსი და ინჟინერი, ნობელის პრემიის ლაურეატი (1931) 1884 : ალექსანდრე აბაშელი — ქართველი პოეტი 1887 : ჰანსენი, ალვინ — ამერიკელი ეკონომისტი 1896 : ფაინა რანევსკაია — რუსი და საბჭოთა მსახიობი 1900 : შალვა თაქთაქიშვილი — ქართველი კომპოზიტორი 1908 : ლინდონ ჯონსონი — აშშ-ის 36-ე პრეზიდენტი (1963–1969 წლებში) 1926 : ქართლოს კასრაძე — ქართველი მსახიობი და მწერალი (გ. 2005) 1941 : სეზარია ევორა — კაბო-ვერდელი ფოლკლორული მომღერალი (გ. 2011) 1950 : ელიზბარ უბილავა — ესპანეთში მოღვაწე ქართველი მოჭადრაკე 1983 : ჯამალა — უკრაინელი მომღერალი და კომპოზიტორი 1963 : გურამ თიკანაძე ― ქართველი ფოტოგრაფი და ალპინისტი (დ. 1932) 1975 : ჰაილე სელასიე I — ეთიოპიის იმპერატორი 1990 : რამონ პინეირა ლოპესი — ესპანელი პოლიტიკური და ინტელექტუალური მოღვაწე. 2009 : შოთა ჩოჩიშვილი — ქართველი ძიუდოისტი მართლმადიდებელი ეკლესია აღნიშნავს შემდეგი წმინდანების ხსენების დღეს: მიტროპოლიტი ნაზარი და მასთან ერთად დეკანოზები გერმანე, იეროთეოსი; მღვდელი სიმონი; პროტოდიაკონი ბესარიონი და ყოველნი ახალ მოწამენი მიქეა წინასწარმეტყველი მარკელე აპამეელი თეოდოსი პეჩორელი სხვა თვეები:
არალიისებრნი

არალიისებრნი (ლათ. Araliaceae) — ორლებნიან მცენარეთა ოჯახი. ხეები ან ბუჩქები (ზოგჯერ მცოცავი), იშვიათად კი მრავალწლოვანი ბალახებია. ყვავილები შეკრებილია რთულ ქოლგებად, თავაჯებად ან თავთავებად. ნაყოფი ხშირად წვნიანია. არალიისებრთა ოჯახი აერთიანებს 70-მდე გვარსა და 850-მდე სახეობას. გავრცელებულია უმთავრესად ტროპიკებსა და სუბტროპიკებში. საქართველოს ბაღებსა და პარკებში იზრდება დეკორატიული ჩინური არალია (ლათ. Araliaceae chinensis — „Araliaceae mandshurica“), ეკლიანი არალია (ლათ. Araliaceae spinosa), სურო, რომელიც ბუნებრივადაც გვხვდება, და სხვა. ტექნიკური მნიშვნელობა აქვს იაპონურ ქაღალდის ხეს (ლათ. Tetrapanax papyriferum), რომლის გულგულისაგან ჩინეთში ამზადებენ ქაღალდს; კულტივირებულია კავკასიაში შავი ზღვის სანაპიროზე, კერძოდ, დასავლეთ საქართველოში. არალიისებრთა ოჯახში აგრეთვე შედის მნიშვნელოვანი სამკურნალო მცენარეები (ჟენშენი, ელეუთეროკოკი და სხვა). ქართული საბჭოთა ენციკლოპედია, ტ. 1, თბ., 1975. — გვ. 536-537.
ტაი-უაი (სადგური)

ტაი-უაი — სადგური ჰონგ-კონგში, ისტ-რეილისა და მა-ონ-შანის ხაზებზე. მდებარეობს ტაი-უაიში, შა-ტინის რაიონში. სადგური თავდაპირველად 1983 წელს გაიხსნა, როგორც ისტ-რეილის ხაზის შუალედური სადგური. 2001 წელს მოხდა სადგურის გაფართოება და მშენებლობა 2004 წლის სექტემბერში დასრულდა. დარბაზის ახალი ნაწილი პირველად იმავე თვეში გაიხსნა. 2004 წლის 21 დეკემბრიდან ტაი-უაი წარმოადგენს მა-ონ-შანის ხაზის ბოლო გაჩერებას და ასევე გადასაჯდომს ამ ორ ხაზს შორის. მა-ონ-შანის ხაზის მგზავრებს შეუძლიათ გადაჯდნენ ისტ-რეილის ხაზზე საფეხმავლო გადასასვლელით. Hong Kong Railway Ltd.[მკვდარი ბმული] Hong Kong Railway Ltd. - large train timetable დაარქივებული 2009-04-19 საიტზე Wayback Machine.
ბაბუშარის აეროპორტი

ბაბუშარის აეროპორტი (სოხუმის ბაბუშარის აეროპორტი) — აეროპორტი საქართველოში, გულრიფშის მუნიციპალიტეტის სოფლების დრანდისა და ბაბუშარის სიახლოვეს, სოხუმიდან დაახლოებით 20 კმ-ში. განლაგებულია კოლხეთის დაბლობზე, შავი ზღვის სანაპიროზე, რომელიც უზრუნველყოფს დაშვებას ორივე მხარედან. აეროპორტში ბაზირებულია აფხაზეთის ეროვნული ავიაკომპანია — აფხაზეთის ავიახაზები და გაეროს ავიაცია. მუშაობს სასაზღვრო საგუშაგო და საბაჟო. დიდი ხნის განმავლობაში აეროპორტი იმყოფებოდა არადამაკმაყოფილებელ მდგომარეობაში და საჭიროებდა კაპიტალურ რემონტს. 2011 წელს აეროპორტი ნაწილობრივ იქნა რეკონსტრუირებული. სამოქალაქო ავიაციის საერთაშორისო ორგანიზაცია ბაბუშარის აეროპორტს საერთაშორისო მნიშვნელობის აეროპორტად არ აღიარებს, რადგან სცნობს საქართველოს ერთიანობას. 1960-იან წლებში აეროვაგზალის შენობაში აშენდა აეროდრომი. 1980-იან წლებში ასაფრენ-დასაჯდომი ზოლი გააფართოვეს. 1993 წელს აეროპორტი დაკეტეს.აფხაზეთის კონფლიქტის შემდეგ აეროდრომში დარჩა რამდენიმე მიტოვებული თვითმფრინავი და დიდი რაოდენობით ნაღმი. დანაღმული იყო აგრეთვე ასაფრენ-დასაჯდომი ზოლი. 2008 წლის 11 აგვისტოს რუსეთ-საქართველოს ომის დროს პირველად 15 წლის მანძილზე განახორციელეს დაშვება რუსეთის სამხედრო-სატრანსპორტო თვითმფრინავებმა. 2008 წლის 14 სექტემებრს აეროპორტში დაჯდა სამოქალაქო თვითმფრინავი — რუსეთის საგარეო საქმეთა სამინისტროს თვითმფრინავი. შეგიძლიათ იხილოთ მედიაფაილები თემაზე „ბაბუშარის აეროპორტი“ ვიკისაწყობში. ბაბუშარის აეროპორტი (ინგლისური)
შა-ტინი (სადგური)

შა-ტინი — სადგური ჰონგ-კონგში, ისტ-რეილის ხაზზე. მდებარეობს ქალაქის ცენტრში შა-ტინის რაიონში. MTR Corporation - Sha Tin Station Street map დაარქივებული 2009-03-06 საიტზე Wayback Machine. MTR Corporation - Sha Tin Station train service time დაარქივებული 2009-02-06 საიტზე Wayback Machine. MTR The Past - Sha Tin Station Introduction